PMIndiaData/PMIndiaSum huggingface dataset:
ग्राहक संरक्षण आणि कायदेशीर प्रकियेविषयी मॉरिशस सोबत करण्यात आलेल्या कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली आज झालेल्या केंदीय मंत्रिमंडळाच्या बैठकीत ग्राहक संरक्षण आणि कायदेशीर प्रकियेविषयी मॉरिशस सोबत करण्यात आलेल्या कराराला मंजुरी देण्यात आली. लाभ: हा करार दोन्ही देशांच्या नागरिकांसाठी लाभदायक ठरणार आहे. ह्या करारामुळे, ग्रहक संरक्षणाच्या क्षेत्रात उभय देशांमधले सहकार्य वाढणार असून त्यासाठी एक संस्थात्मक यंत्रणा उभी करणे शक्य होईल. या यंत्रणेच्या माध्यमातून ग्राहक संरक्षणासाठी दोन्ही देशात होत असलेल्या उपाययोजनांची माहिती परस्परांना देता येईल. त्याशिवाय ग्रहक संरक्षण आणि कायदेशीर प्रक्रियेच्या क्षेत्रात एकात्मिक शाश्वत विकासाच्या दिशेने दोन्ही देश एकत्र पावले उचलतील. दिशाभूल करणाऱ्या जाहिराती, टेलिमाकेर्टिंग, बहूस्तरीय मार्केटिंग, इ कॉमर्स अशा क्षेत्रात होणाऱ्या फसवणुकीपासून ग्राहकांचे संरक्षण करण्याचे आव्हान आज सरकारी यंत्रणेसमोर आहे. या आव्हानांचा सामना कारण्यासाठी हा करार उपयुक्त ठरु शकेल.
जपानच्या दौऱ्यावर निघण्यापूर्वी पंतप्रधानांचे निवेदन

वार्षिक परिषदेसाठी 10-12 नोव्हेंबरदरम्यान मी जपानला भेट देत आहे. पंतप्रधान म्हणून जपानला माझी ही दुसरी भेट आहे. जपानबरोबरची आपली भागीदारी ही विशेष धोरणात्मक आणि जागतिक भागीदारी आहे. बौद्ध वारसा, लोकशाही मूल्ये, खुल्या, समावेशक आणि नियमाधारित जागतिक परिस्थितीसाठी कटिबद्धता या सामाईक दृष्टीकोनातून भारत आणि जपान परस्परांकडे लक्ष देतात. सध्याच्या काळात जपान हा भारतातला सर्वोच्च गुंतवणूकदार देश आहे. मात्र भारतात घरगुती नावे धारण करणाऱ्या अनेक जपानी कंपन्या अनेक दशके भारतीय अर्थव्यवस्थेच्या क्षमता विस्तारण्यासाठी कटिबद्ध आहेत. भारत आणि जपान यांच्यातले व्यापार आणि गुंतवणूक संबंध अधिक बळकट करण्याच्या दृष्टीने टोकियोमधे भारत आणि जपानच्या मोठ्या उद्योगपतींबरोबर मी तपशीलवार चर्चा करणार आहे. या भेटीत जपानच्या राजांशीही चर्चा करण्याची संधी मला लाभणार आहे. टोकियोमधे 11 नोव्हेंबरला पंतप्रधान शिझो ॲबे यांच्या भेटीदरम्यान भारत-जपान द्विपक्षीय सहकार्याचा व्यापक आढावा घेण्यात येणार आहे. 12 नोव्हेंबरला पंतप्रधान ॲबे यांच्यासमवेत कोबे इथे जाणार असून मुंबई-अहमदाबाद दरम्यान अती वेगवान रेल्वेसाठी वापरण्यात येणारे तंत्रज्ञान जाणून घेता येणार आहे. अती वेगवान रेल्वे तयार करणाऱ्या कोबे इथल्या कावासाकी हेवी इंडस्ट्रीजलाही आम्ही भेट देणार आहोत. अती वेगवान रेल्वेविषयीचे सहकार्य म्हणजे भारत आणि जपान यांच्यातल्या सहकार्याचे दर्शन घडवणारे तळपते उदाहरण आहे. यामुळे आपल्या व्यापार आणि गुंतवणुकीला चालना मिळण्याबरोबरच भारतात कुशल रोजगार निर्मिती, पायाभूत सोयीसुविधांचा विकास आणि मेक इन इंडिया अभियानाला चालना मिळणार आहे.
मदनलाल खुराणा यांच्या निधनाबद्दल पंतप्रधानांकडून दु:ख व्यक्त

पंतप्रधान नरेंद्र मोदी यांनी दिल्लीचे माजी मुख्यमंत्री मदनलाल खुराणा यांच्या निधनाबद्दल दु:ख व्यक्त केले आहे. ‘मदनलाल खुराणा यांच्या निधनाने दु:ख होत आहे. त्यांनी दिल्लीच्या विकासासाठी, विशेषत: अधिक चांगल्या पायाभूत सुविधांसाठी अथक प्रयत्नांती कार्य केले आहे. दिल्ली तसेच केंद्र सरकारमध्ये त्यांनी कष्टाळू आणि लोकाभिमुख प्रशासक म्हणून वेगळी ओळख निर्माण केली. दिल्लीमध्ये भारतीय जनता पार्टी मजबूत होण्यासाठी खुराणा यांनी केलेले कार्य कायम स्मरणात राहील. फाळणीनंतर दिल्लीत आलेल्या निर्वासितांच्या सेवेसाठी त्यांनी कठोर परिश्रम केले. त्यांचे कुटुंबिय आणि अनुयायी यांच्याप्रती माझ्या सहसंवेदना!’ असे पंतप्रधान मोदी यांनी आपल्या शोकसंदेशात म्हटले आहे.
नौदल दिनानिमित्त भारतीय नौदलाला पंतप्रधानांचा सलाम

नौदल दिनानिमित्त पंतप्रधान नरेंद्र मोदी यांनी भारतीय नौदलाच्या अधिकारी आणि कर्मचाऱ्यांना सलाम केला आहे. पंतप्रधान म्हणाले, ‘नौदल दिनी, आपल्या नौदलातील शूर कर्मचाऱ्यांना मी वंदन करतो. त्यांच्या मौल्यवान सेवा आणि बलिदानाने आपल्या देशाला मजबूत आणि सुरक्षित बनवले आहे.’
जपान दौऱ्यात स्वागत समारंभात पंतप्रधानांनी केलेले भाषण

महामहीम पंतप्रधान शिंझो आबे , मान्यवर अतिथी , स्त्री आणि पुरुषगण , कोंबान वा ! पंतप्रधान म्हणून जपानचा दुसऱ्यांदा दौरा करणे ही माझ्यासाठी सन्मानाची बाब आहे . भारतीय जनतेने जपानी लोकांची समर्पित वृत्ती आणि धडाडी , क्षमता आणि चैतन्य आणि कामगिरी यांची नेहमीच प्रशंसा केली आहे. जपानच्या अनुभवांमधून बरेच काही शिकण्यासारखे आणि घेण्यासारखे आहे. भारत आणि जपान यांचे दीर्धकाळ दृढ आणि मैत्रीपूर्ण संबंध राहिले आहेत . हिंदुवाद आणि बौद्धवाद यांच्या विचार प्रवाहात आपल्या समाजांचे जवळचे संबंध आहेत. आर्थिक विकास आणि आपला सांस्कृतिक बाणा जतन करणे यामध्ये समतोल साधण्याची गरज असल्याचे आपण दोघांचे मत आहे. खुलेपणा , लोकशाही आणि कायदेनियमांप्रती आदर या समान मूल्यांनी आपले संबंध मजबूत झाले आहेत. आज, आर्थिक आणि धोरणात्मक मुद्द्यांच्या वाढत्या एक-केंद्राभिमुखतेमुळे आपल्या विशेष धोरणात्मक आणि जागतिक भागीदारीला महत्व प्राप्त झाले आहे. निकटचे भागीदार म्हणून आपण एकत्रितपणे खूप काही करू शकतो , केवळ आपल्या समाजाच्या कल्याणासाठी नव्हे तर , प्रांतासाठी आणि संपूर्ण जगासाठी देखील. आपल्या प्रांतात सुसंवाद आणि चांगली मैत्री या गुणांना आपली भागीदारी प्रोत्साहित करते. सध्याच्या काळात आपल्यासमोरील संधी आणि आव्हाने यांना प्रतिसाद देण्यासाठी आपल्या क्षमतांचा एकत्रित वापर करता येईल. आणि जागतिक समुदायासह एकत्रितपणे आपण वाढत्या कट्टरतावाद , जहालवाद आणि दहशतवादाचा सामना करू शकतो आणि आपण करायला हवा . मित्रांनो , आर्थिक समृद्धी , पायाभूत विकास , क्षमता निर्मिती आणि तंत्रज्ञान विकासाच्या प्रवासात जपान नेहमीच भारताचा महत्वाचा भागीदार राहिला आहे. विविध क्षेत्रांत आपल्या सहकार्याची व्याप्ती आणि प्रमाण वाढलेले आहे. आपले आर्थिक संबंध अधिक दृढ होत आहेत . व्यापार संबंध वाढत आहेत. आणि जपानमधून येणारी गुंतवणूक वाढत आहे. आमच्या महत्वपूर्ण विकास उपक्रमांमध्ये सहभागी होऊन जपानी कंपन्यांना अधिक लाभ होईल. त्याबदल्यात आम्हाला तंत्रज्ञान आणि नाविन्यता या क्षेत्रात अग्रेसर असलेल्या जपान कडून बरेच काही शिकता येईल. आपल्या संबंधांचे स्वागतार्ह वैशिष्ट्य म्हणजे भारतातील राज्ये आणि जपानमधील प्रांत यांच्यातील संबंध आणि सहकार्यात झालेली वाढ हे आहे. जागतिक स्तरावर आम्ही जपानला देत असलेल्या सर्वोच्च प्राधान्याचे हे प्रतिबिंब आहे. उभय देशांच्या जनतेमध्ये परस्परांप्रती असलेल्या सदिच्छा आणि आदरामुळे आपले संबंध अधिक दृढ झाले आहेत . आणि जपानला महामहीम आबे यांचे कणखर नेतृत्व लाभले आहे. आज त्यांच्याबरोबर झालेली माझी भेट ही गेल्या दोन वर्षातील आठवी भेट आहे. आपल्या शिखर परिषद बैठकीतील फलनिष्पत्तीबाबत , तसेच माझ्यासाठी आणि माझ्या प्रतिनिधिमंडळासाठी करण्यात आलेल्या उत्तम व्यवस्थेबद्दल आणि स्वागताबद्दल मी पंतप्रधान आबे आणि जपान सरकारचे मनापासून आभार मानतो. निःसंशय आपले विधिलिखित एकमेकांशी जोडलेले आहे. हिंद-प्रशांत महासागरातील लाटा जपानच्या किनारपट्टीवरून भारताच्या किनाऱ्यावर आदळतात. शांतता , समृद्धी आणि विकासासाठी एकत्रितपणे काम करूया. स्त्री आणि पुरुषगण , सरतेशेवटी , जपानचे सम्राट यांना उत्तम आरोग्य लाभो , जपानचे पंतप्रधान शिंझो आबे आणि जपानच्या जनतेच्या यशासाठी आणि भारत आणि जपान यांच्या चिरस्थायी मैत्रीसाठी मी शुभेच्छा देतो. कानपायी .
रायसीना संवाद 2022 च्या उद्घाटन सत्रात पंतप्रधान झाले सहभागी

पंतप्रधान नरेंद्र मोदी यांनी आज रायसीना संवाद 2022 च्या उद्घाटन सत्रात सहभागी झाले. युरोपिय आयोगाच्या अध्यक्ष माननीय उर्सुला वॉन डेर लेयन यांनी यावेळी बीजभाषण केले. पंतप्रधानांनी आपल्या ट्विट संदेशात म्हटले : "आज संध्याकाळी #Raisina2022 च्या उद्घाटन सत्रात सहभागी झालो @raisinadialogue"
पंतप्रधान येत्या दोन दिवसात दोन राज्ये आणि दोन केंद्रशासित प्रदेशांना भेट देणार

पंतप्रधान नरेंद्र मोदी येत्या दोन दिवसात गुजरात आणि तामिळनाडू या दोन राज्यांना आणि दमण आणि दीव, पुद्दुचेरी या केंद्रशासित प्रदेशांना भेट देणार आहेत. शनिवारी पंतप्रधानांचे दमण येथे आगमन होईल. विविध विकास प्रकल्पांचा प्रारंभ आणि विविध सरकारी योजनांच्या लाभार्थ्यांना पंतप्रधानांच्या हस्ते प्रशस्तीपत्र देण्यात येणार आहे. एका जाहीरसभेलाही पंतप्रधान संबोधित करणार आहेत. त्यानंतर पंतप्रधान तामिळनाडूचा दौरा करतील. चेन्नई येथे राज्याची कल्याणकारी योजना “अम्मा टू व्हिलर स्कीम” चे पंतप्रधानांच्या उपस्थितीत उद्‌घाटन होईल. रविवारी पंतप्रधान पुद्दुचेरीला भेट देतील. अरविंद आश्रमात ते श्री अरविंद यांना पुष्पांजली अर्पण करतील आणि श्री अरविंद इंटरनॅशनल सेंटर ऑफ एज्युकेशनच्या विद्यार्थ्यांशी संवाद साधतील. ॲरोव्हिलेलाही पंतप्रधान भेट देतील. ॲरोव्हिलेच्या सुवर्ण महोत्सवानिमित्त ते एका टपाल तिकिटाचे प्रकाशन करतील. यावेळी पंतप्रधान उपस्थितांना संबोधित करतील. पुद्दुचेरी येथे एका जाहीर सभेतही पंतप्रधान जनतेला संबोधित करतील. रविवारी संध्याकाळी गुजरातमधल्या सुरत येथे पंतप्रधान “रन फॉर न्यू इंडिया मॅरेथॉन” ला हिरवा झेंडा दाखवतील.
पंतप्रधान नरेंद्र मोदी यांनी जनधन योजनेने यशस्वी सहा वर्ष पूर्ण केल्याबद्दल व्यक्त केला आनंद

जनधन योजनेने यशस्वी सहा वर्ष पूर्ण केल्याबद्दल पंतप्रधान नरेंद्र मोदी यांनी आनंद व्यक्त केला आहे. प्रधानमंत्री जनधन योजना (PM-JDY)यशस्वी करण्यासाठी ज्यांनी अविश्रांत मेहनत घेतली त्या सर्वांबद्दल त्यांनी प्रशंसोद्‌गार काढले आहेत. पंतप्रधान म्हणाले “सहा वर्षांपूर्वी आजच्या दिवशी प्रधानमंत्री जनधन योजना(PM-JDY) जाहीर झाली होती. बँकिंग क्षेत्रापासून लांब असलेल्यांना बँकिंगमध्ये आणण्याचे महत्त्वाकांक्षी उद्दिष्ट त्यामागे होते. हा उपक्रम मूलगामी असल्यामुळे दारिद्रय रेषेखालील करोडो लोकांना फायदेशीर ठरला. करोडो कुटुंबांचे भविष्य सुरक्षित करणाऱ्या प्रधानमंत्री जनधन योजनेचे आभार मानावे तेवढे थोडे आहेत. योजनेच्यालाभार्थ्यांमध्ये ग्रामीण भागातील नागरिक आणि महिलांचा मोठ्या प्रमाणावर समावेश आहे. प्रधानमंत्री जनधन योजना यशस्वी करण्यासाठी ज्यांनी अथक परिश्रम केले, त्यांचे मी कौतुक करतो.”
“ॲन अपडेटेड व्हर्जन ऑफ कॉन्स्टिटयूशन ऑफ इंडिया”  आणि “मेकींग ऑफ कॉन्स्टियूशन”  या दोन पुस्तकांचे पंतप्रधानांच्या हस्ते  संविधान दिनानिमित्त आयोजित कार्यक्रमात  प्रकाशन

संसद भवन संविधान दिवस साजरा करण्यासाठी झालेल्या एका पुस्तक प्रकाशन समारंभाला पंतप्रधान नरेंद्र मोदी उपस्थित होते. “ॲन अपडेटेड व्हर्जन ऑफ कॉन्स्टिटयूशन ऑफ इंडिया” आणि “मेकींग ऑफ कॉन्स्टियूशन” या दोन पुस्तकांचे यावेळी प्रकाशन करण्यात आले. 2015 पासून 26 नोव्हेंबर हा दिवस संविधान दिवस म्हणून साजरा केला जातो, असे पंतप्रधानांनी यावेळी सांगितले. भावी पिढयांना संविधान समजून घेऊन त्याची आणि समकालीन स्थितीशी सांगड घातली पाहिजे, असे त्यांनी सांगितले. भारतात जेव्हा आपण संविधानाबद्दल बोलतो, तेव्हा आपल्याला बाबासाहेब आंबेडकर यांची आठवण येते. आपण सर्वांना संविधानाच्या आत्म्याशी जोडले जाण्याची तसेच हक्क आणि कर्तव्य यांच्‍यात समतोल राखण्याची गरज आहे असेही पंतप्रधानांनी सांगितले. आपला 26 जानेवारी (प्रजासत्ताक दिन) हा 26 नोव्हेंबर शिवाय साजराच होऊ शकणार नाही, अशा शब्दात पंतप्रधानांनी संविधान दिवसाचे महत्त्व अधोरेखित केले. सर्व सामान्य नागरिक आज भ्रष्टाचार आणि काळया पैशाविरुध्दच्या लढयातील एक सैनिक बनला आहे, असे पंतप्रधानांनी सांगितले. शक्यतोवर पैसे बदलण्यासाठी लोकांनी डिजिटल पध्दतीचा वापर करावा, असे प्रोत्साहन देतांना यामुळे पारदर्शकता वाढेल असे पंतप्रधान म्हणाले. प्रत्येक व्यक्तीला आपले पैसे खर्च करण्याचा अधिकार आहे असे स्पष्ट करुन कुणीही कुणाचाही पैसे काढून घेऊ शकत नाही असे पंतप्रधानांनी सांगितले.
भारतीय खाण विभागाच्या पुनर्रचनेला केंद्रीय मंत्रिमंडळाची मंजुरी, नवी पदे, काही पदे रद्द आणि सहसचिव दर्जा आणि वरच्या काही पदांचा श्रेणी सुधार होणार

पंतप्रधान नरेंद्र मोदी यांच्या अध्यक्षतेखालील मंत्रिमंडळाने आज भारतीय खाण विभागाच्या पुनर्रचनेला मंजुरी दिली. याअंतर्गत काही नवी पदे तयार केली जाणार आहेत तर काही रद्द केली जाणार आहेत. त्याशिवाय सहसचिव आणि त्यावरच्या पदांचा श्रेणीसुधार होणार आहे. मात्र, भारतीय खाण विभागात सध्या अस्तित्वात असलेली 1,477 ही एकूण पदसंख्या कायम करण्यात आली आहे. या पुनर्रचनेमुळे विभागाच्या निर्णय क्षमतेत वाढ होईल आणि खनिज क्षेत्रात नियमन आणि सुधारणा करण्याच्या कामाला गती मिळेल, अशी अपेक्षा आहे. त्याशिवाय खनिज नियमन आणि विकासासाठीची क्षमता सुधारण्याच्या दृष्टीने माहिती तंत्रज्ञान तसेच अवकाश तंत्रज्ञान याचा वापर करण्याची विभागाची क्षमताही वाढवली. या संस्थेत निर्णय क्षमता आणि जबाबदारीचे तत्त्व वाढवण्याच्या दृष्टीने पुनर्रचनेचा निर्णय घेण्यात आला आहे. प्रभाव- या निर्णयामुळे, महत्त्वाच्या जबाबदारीच्या तांत्रिक पदांसाठी थेट रोजगाराच्या संधी उपलब्ध होणार आहेत. खनिज आणि माहिती तंत्रज्ञान अशा दोन्ही क्षेत्रातल्या तज्ञांसाठी यामुळे रोजगाराची दारे उघडी होतील. तसेच पुनर्रचनेमुळे या विभागाची कार्यक्षमता वाढल्याने याचा लाभ एकूण खाण क्षेत्राला मिळेल. सविस्तर माहिती – या बदलानुसार मुख्य खाण नियंत्रक स्तर 15 साठी एक पद तर खाण नियंत्रक स्तर 14 साठी 3 नवी पदे तयार करण्यात आली आहेत. याशिवाय 15 आणि 16 स्तराच्या महानियंत्रक पदासह एकूण 11 पदांचा श्रेणी सुधार केला जाणार आहे. सध्या अस्तित्वात असलेले उपमहासंचालक (सांख्यिकी) हे पद रदृ करण्यात आले आहे.
भूतानचे राजे जिग्मे खेसर नामग्याल वांगचूक यांनी पंतप्रधानांचे केले अभिनंदन

भूतानचे राजे जिग्मे खेसर नामग्याल वांगचूक यांनी 23 मे 2019 रोजी पंतप्रधान नरेंद्र मोदी यांना दूरध्वनी करुन 17 व्या लोकसभा निवडणुकीत त्यांना मिळालेल्या यशाबद्दल त्यांचे अभिनंदन केले. पंतप्रधान मोदी यांच्या नेतृत्वाखाली भारतीय जनतेची प्रगती आणि भरभराट होऊ दे, अशा सदिच्छा त्यांनी व्यक्त केल्या. भूतानच्या राजांनी दिलेल्या शुभेच्छांबद्दल पंतप्रधान मोदींनी त्यांचे आभार मानले. भूतानसोबत असलेल्या वैशिष्ट्यपूर्ण आणि विशेष मैत्रीला भारत सरकार सर्वाधिक महत्व देत असल्याचे त्यांनी सांगितले. दोन्ही देशांमधली भागीदारी नव्या उंचीवर पोहोचवण्यासाठी भारत सरकार काम करत राहील, या प्रतिबद्धतेचा त्यांनी पुनरुच्चार केला.
पॅरिसमध्ये झालेल्या दहशतवादी हल्यासंदर्भात पंतप्रधानांचे निवेदन

पॅरिसमध्ये झालेल्या भ्याड दहशतवादी हल्ल्याचा मी तीव्र निषेध करत आहे. या हल्ल्यात शंभरपेक्षाही अधिक लोकांना आपली आवड जोपासताना आणि आपल्या प्रियजनांसोबत असताना प्राण गमवावे लागले. फ्रान्सच्या जनतेचे दुःख, वेदना आणि आक्रोश आम्ही जाणतो. या भयंकर घटनेप्रसंगी भारत फ्रान्सच्या जनतेसोबत आहे. आपण सर्वांनी मानवतेच्या भावनेतून एकत्र येऊन या वैश्विक संकटाचा सामना केला पाहिजे, आणि आपली मूल्ये जतन केली पाहिजेत.
कांस्य पदक जिंकल्याबद्दल टेबल टेनिसपटू साथियान ज्ञानसेकरनच्या चिकाटी आणि समर्पणाची पंतप्रधानांनी केली प्रशंसा

नवी दिल्‍ली, 8 ऑगस्‍ट 2022 बर्मिंघम येथे आयोजित राष्ट्रकुल क्रीडा स्पर्धा 2022 मध्ये टेबल टेनिसमध्ये पुरुष एकेरी गटात कांस्य पदक जिंकल्याबद्दल टेबल टेनिसपटू साथियान ज्ञानसेकरनच्या चिकाटी आणि समर्पणाची पंतप्रधान नरेंद्र मोदी यांनी प्रशंसा केली आहे पंतप्रधानांनी ट्विट केले; “संपूर्ण राष्ट्रकुल क्रीडा स्पर्धा 2022 मध्ये साथियान ज्ञानसेकरनची अप्रतिम कामगिरी. टेबल टेनिसमध्ये कांस्यपदक जिंकल्याबद्दल मी त्याचे अभिनंदन करतो. त्याची चिकाटी आणि समर्पण प्रशंसनीय आहे. आगामी स्पर्धांमध्येही तो उत्कृष्ट कामगिरी करेल याची मला खात्री आहे.#Cheer4India”
भारत आणि ट्युनिशिया यांच्यात न्याय क्षेत्रातील सहकार्याबाबतच्या सामंजस्य कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि ट्युनिशिया यांच्यात न्याय क्षेत्रातील सहकार्याबाबतच्या सामंजस्य कराराला मंजुरी दिली आहे. गेल्या काही वर्षात भारत आणि ट्युनिशिया यांच्यातले सामाजिक, सांस्कृतिक आणि व्यावसायिक संबंध सकारात्मक दिशेने विकसित झाले आहेत. न्याय क्षेत्रातील सहकार्याबाबतच्या सामंजस्य करारावर स्वाक्षरी केल्यामुळे उभय देशांदरम्यान चांगले संबंध वृद्धिंगत होतील आणि न्यायालयीन सुधारणा क्षेत्रात नवीन आयाम प्रस्थापित होतील.
पंतप्रधानांची सिंगापूरच्या पंतप्रधानांसोबत बैठक

इटलीची राजधानी रोम इथं होत असलेल्या जी-20 शिखर परीषदेदरम्यान, पंतप्रधान नरेंद्र मोदी यांची सिंगापूरचे पंतप्रधान ली स्शेन हूंग यांच्याशी 30 ऑक्टोबर 2021 रोजी बैठक झाली. कोविड महामारीनंतर दोन्ही नेत्यांमधील ही पहिलीच प्रत्यक्ष भेट होती. यावेळी उभय नेत्यांमध्ये हवामान बदलाच्या संकटाचे जगावर होणारे परिणाम आणि आगामी कोप 26 (COP26) विषयी चर्चा झाली. तसेच,लसीकरणाच्या प्रयत्नांना गती देऊन आणि महत्वाच्या औषधांचा पुरवठा सुनिश्चित करत कोविड महामारी कमी करण्याविषयीच्या सामायिक प्रयत्नांबद्दल देखील दोन्ही नेत्यांमध्ये चर्चा झाली. याच संदर्भात, पंतप्रधान मोदी यांनी कोविडच्या दुसऱ्या लाटेदरम्यान सिंगापूरने केलेल्या मदतीबद्दल त्यांचे आभार मानले. सिंगापूरचे पंतप्रधान ली यांनी भारतातल्या वेगवान लसीकरण मोहिमेबद्दल पंतप्रधान मोदी यांचे अभिनंदन केले. यावेळी दोन्ही राष्ट्रप्रमुखांमध्ये नागरिकांमधील संबंध अधिक दृढ करण्यासह दोन्ही देशांमधील वाहतूक पूर्ववत आणण्यासाठीच्या प्रयत्नांवर देखील चर्चा झाली.
विद्युत निर्मितीचा खर्च कमी करण्यासाठी घरगुती  कोळसा वापरासंबंधी धोरणात लवचिकता  आणण्यास मंत्रिमंडळाची मंजुरी

वीज निर्मितीचा खर्च कमी करण्यासाठी घरगुती कोळसा वापर करण्यासंबंधीच्या धोरणात लवचिकता आणण्यात येणार आहे. याविषयीच्या निर्णयाला पंतप्रधान नरेंद्र मोदी यांच्या अध्यक्षतेखाली झालेल्या बैठकीत मान्यता देण्यात आली . विद्युत निर्मितीचा खर्च कमी व्हावा, तसेच राज्य वितरण कंपन्यांनाही कमी दरात वीजेची खरेदी करणे शक्य व्हावे, यासाठी हा प्रस्ताव मंजूर करण्यात आला आहे. कोळसा वापरण्याच्या लवचिक धोरणामुळे विद्युत निर्मिती खर्च कमी होऊन आणि वीज निर्मिती साहित्यांची क्षमता वाढण्यास मदत होणार आहे. या नवीन धोरणामुळे देशाच्या नैसर्गिक साधनसामुग्रीचा जास्तीत जास्त वापर करुन आर्थिक दृष्टया बचत होणार आहे. त्याचबरोबर कोळशाच्या वाहतुकीवर होणारा प्रचंड खर्च कमी होणार आहे. या बचत होणाऱ्या ऊर्जेचा वापर दुसरीकडे करणे शक्य होणार आहे. तसेच रेल्वे वाहतुकीवरील ताण घटणार आहे. कोळशाचा वापर कमी झाल्यास पर्यावरणाचे नुकसान कमी होणार आहे. हा प्रस्ताव केंद्र सरकारच्या “उदय” योजनेनुसार बनवण्यात आला असून अकार्यक्षम वीज उत्पादक संयंत्रााऐवजी कोळसा खाणींच्या जवळ संयंत्र असणे लाभदायक ठरणार आहे. यामुळे कोळसा वाहून नेण्याच्या खर्चात मोठया प्रमाणावर कपात होणार आहे.
पंतप्रधानांनी जनतेला रामनवमीच्या दिल्या शुभेच्छा

पंतप्रधान नरेंद्र मोदी यांनी रामनवमीनिमित्त जनतेला शुभेच्छा दिल्या आहेत आणि सर्वांना सुख, शांती आणि समृद्धी लाभो, अशा सदिच्छा व्यक्त केल्या आहेत. एका ट्विटमध्ये पंतप्रधान म्हणाले; "देशवासियांना रामनवमीच्या खूप खूप शुभेच्छा. भगवान श्रीरामांच्या कृपेने प्रत्येकाच्या जीवनात सुख, शांती आणि समृद्धी नांदो. जय श्रीराम!"
इस्तंबूल इथे झालेल्या हल्ल्याचा पंतप्रधानांकडून तीव्र निषेध

पंतप्रधान नरेंद्र मोदी यांनी इस्तंबूल येथे झालेल्या दहशतवादी हल्ल्याचा तीव्र निषेध केला आहे. हा हल्ला अतिशय अमानवी आणि भयानक असल्याचे पंतप्रधानांनी म्हटले आहे. या हल्ल्यात बळी पडलेल्यांच्या कुटुंबियांप्रती पंतप्रधानांनी शोकसंवेदना व्यक्त केल्या आहेत. हल्ल्यात जखमी झालेल्यांच्या आरोग्यासाठीही त्यांनी प्रार्थना केली आहे.
पंतप्रधान नरेंद्र मोदी यांनी लव्हप्रीत सिंगचे कांस्य पदक जिंकल्याबद्दल केले अभिनंदन

नवी दिल्‍ली, 3 ऑगस्‍ट 2022 बर्मिंगहॅम येथे सुरू असलेल्या राष्ट्रकूल स्पर्धेत पुरूषांच्या 109 किलो भारोत्तोलन वजनी गटात कांस्य पदक जिंकल्याबद्दल पंतप्रधान नरेंद्र मोदी यांनी लव्हप्रीत सिंगचे अभिनंदन केले आहे. एका ट्विट संदेशात पंतप्रधानांनी म्हटले आहे की, पुरूषांच्या 109 किलो वजनी गट भारोत्तोलन स्पर्धेत कांस्य पदक जिंकल्याबद्दल लव्हप्रीत सिंगचे अभिनंदन. तरूण आणि प्रतिभाशाली लव्हप्रीतने आपला शांत, संयम वृत्ती आणि खेळाप्रति समर्पण भावनेने प्रत्येकाला प्रभावित केले आहे. भविष्यातील त्याच्या सर्व प्रयत्नांसाठी त्याला मी यश चिंततो."
भारत आणि रोमानिया यांच्यात पर्यटन  क्षेत्रातील सामंजस्य कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने क्षेत्रामध्ये भारत आणि रोमानिया सामंजस्य कराराला केंद्रीय मंत्रिमंडळाने कार्योत्तर मंजुरी दिली आहे. सप्टेंबर 2018 मध्ये देशाच्या उपराष्ट्रपतींच्या रोमानिया भेटी दरम्यान या करारावर स्वाक्षरी करण्यात आली होती. या कराराचे मुख्य उद्दीष्ट पुढीलप्रमाणे आहेत: · पर्यटन क्षेत्रात द्विपक्षीय सहकार्य वाढविणे · पर्यटन संबंधित माहितीची देवाणघेवाण करणे. हॉटेल्स आणि टूर ऑपरेटरसह पर्यटन क्षेत्रातील भागीदारांमध्ये सहकार्याला प्रोत्साहन देणे. · पर्यटन आणि आतिथ्य क्षेत्रात गुंतवणूक · दोन्ही मार्गावरील पर्यटनाला प्रोत्साहन देण्यासाठी टूर ऑपरेटर/प्रसारमाध्यम/ जनमत बनवणाऱ्यांच्या भेटीची देवाणघेवाण करणे · प्रोत्साहन, विपणन, गंतव्य विकास आणि व्यवस्थापन या क्षेत्रातील अनुभवांची देवाण-घेवाण करणे. · दोनही देशांना आकर्षक पर्यटन स्थळे म्हणून प्रोत्साहन देण्यासाठी चित्रपट पर्यटन माध्यमातून द्विपक्षीय सहकार्याला चालना देणे · सुरक्षित, सन्माननीय आणिशाश्वत पर्यटनाला प्रोत्साहन देणे. · दोन्ही देशांतील पर्यटन सुलभ करणे. भारतासाठी रोमानिया हे एक क्षमतापूर्ण पर्यटन क्षेत्र आहे (2017 मध्ये भारताने रोमानियामधील अंदाजे 11844 पर्यटकांची नोंद केली). रोमानियातून पर्यटकांचे आगमन वाढविण्यात हा करार महत्त्वपूर्ण असेल. पार्श्वभूमी : भारत आणि रोमानिया यांच्यात मजबूत राजनैतिक आणि दीर्घ आर्थिक संबंध आहेत. आता स्थापलेल्या नातेसंबंधाला बळकट आणि आणखी विकसित करण्यास दोन्ही देश इच्छुक असून भारत सरकारच्या पर्यटन मंत्रालय आणि रोमानिया सरकारच्या पर्यटन मंत्रालयामध्ये या करारावर स्वाक्षरी करण्यात आली आहे.
द एनर्जी अँड रिसोर्सेस (TERI’s) या संस्थेच्या जागतिक शाश्वत विकास शिखर परिषदेतील पंतप्रधानांचे उद्घाटनपर भाषण

नवी दिल्‍ली, 16 फेब्रुवारी 2022 एकविसाव्या जागतिक शाश्वत विकास परिषदेमध्ये सहभागी होताना मला आनंद होत आहे.माझ्या 20 वर्षांच्या कार्यकाळात, प्रथम गुजरातमध्ये आणि आता राष्ट्रीय स्तरावर पर्यावरण आणि शाश्वत विकास हे माझ्यासाठी मुख्य केंद्रीत क्षेत्र आहेत. मित्रांनो, आपण ऐकले आहे की, लोक आपल्या पृथ्वीला तकलादू म्हणतात. पण पृथ्वी तकलादू आहे असे नाही, आपण आहोत. आपण तकलादू आहोत. पृथ्वीशी , निसर्गाप्रती आपली बांधिलकीही तकलादू आहे. 1972 च्या स्टॉकहोम परिषदेपासून गेल्या 50 वर्षांत बरेच काही सांगण्यात आले आहे. फार थोडे केले गेले आहे. पण भारतात आम्ही उक्तीनूसार कृती सुरु केली आहे. गरिबांना समान ऊर्जा उपलब्ध होणे हा आपल्या पर्यावरण धोरणाचा पाया आहे.उज्ज्वला योजनेद्वारे, 90 दशलक्षाहून अधिक कुटुंबांना स्वयंपाकासाठी स्वच्छ इंधन उपलब्ध करून देण्यात आले आहे. पीएम-कुसुम योजनेअंतर्गत आम्ही नवीकरणीय ऊर्जा शेतकऱ्यांपर्यंत पोहोचवली आहे.आम्ही शेतकऱ्यांना, सौर पॅनेल लावण्यासाठी, त्याचा वापर करण्यासाठी आणि अतिरिक्त वीज ग्रीडला विकण्यासाठी प्रोत्साहित करत आहोत. स्वतंत्र सौर पंप तसेच सध्याच्या पंपांचे सौर पंपात रूपांतर करण्याचे प्रयत्न वाढवले जात आहेत. ''रसायन -मुक्त नैसर्गिक शेती'' वर लक्ष केंद्रित केल्याने शाश्वतता आणि समानतेला प्रोत्साहन मिळेल. मित्रांनो, आमची एलईडी बल्ब वितरण योजना सात वर्षांपासून सुरू आहे. यामुळे प्रतिवर्षी 220 अब्ज युनिट्सपेक्षा जास्त विजेची बचत करण्यात आणि 80 अब्ज टन कार्बन डायऑक्साइड उत्सर्जन रोखण्यासाठी मदत झाली आहे. आम्ही राष्ट्रीय हायड्रोजन अभियानाच्या स्थापनेची घोषणा केली आहे. आमच्या भविष्याला बळकट करण्यासाठी हरित हायड्रोजन उत्पादन या प्रेरक तंत्रज्ञानाचा वापर करणे हे या अभियानाचे उद्दिष्ट आहे. मी द एनर्जी अँड रिसोर्सेस (TERI) यांसारख्या शैक्षणिक आणि संशोधन संस्थांना हरित हायड्रोजनची क्षमता ओळखण्याच्या दृष्टीने प्रमाणबद्ध उपाय शोधण्यासाठी प्रोत्साहित करतो. मित्रांनो, भारत हा विशाल वैविध्यपूर्ण देश आहे. जगाच्या भूभागाच्या 2.4% क्षेत्रासह, भारतामध्ये जगातील सुमारे 8% प्रजाती आहेत. या पर्यावरणाचे रक्षण करणे हे आपले कर्तव्य आहे. आम्ही आमचे संरक्षित क्षेत्राचे जाळे बळकट करत आहोत. आय.यू.सी.एन. ने आमच्या प्रयत्नांना मान्यता दिली आहे. जैवविविधतेच्या प्रभावी संवर्धनासाठी हरयाणातील अरवली जैवविविधता उद्यानाला, इतर प्रभावी क्षेत्र-आधारित संवर्धन उपाय ' (
इस्रायलच्या पंतप्रधानांच्या निवासस्थानी आयोजित मेजवानीपूर्वी पंतप्रधानांनी केलेले निवेदन

यदिदी हृयेकार (माझे प्रिय मित्र) पंतप्रधान नेत्यनाहू प्रसार माध्यमातले प्रतिनिधी, सर्वप्रथम मला घरी आमंत्रित केल्याबद्दल मी पंतप्रधान नेत्यनाहू आणि श्रीमती सारा नेत्यनाहू यांचे आभार मानतो. तुमच्या या आदरातिथ्याबद्दल मी तुमचा ऋणी आहे. मित्रांनो, थोडया वेळापूर्वीच मी होलोकॉस्ट येथील दुर्घटनेत बळी पडलेल्या सहा दशलक्ष ज्यू नागरिकांच्या स्मरणार्थ बांधलेल्या “याद वासेम” या स्मृतिस्थळावर जाऊन मृताम्यांना श्रध्दांजली वाहिली. अनेक पिढयांपूर्वी झालेल्या अतिशय निर्घुण हत्याकांडाचे प्रतिक म्हणून याद वासेम ओळखले जाते. मात्र त्यासोबतच शोकांतिका, द्वेष यांच्या पलिकडे जात ज्यू नागरिकांनी जी अभंग निष्ठा जोपासत एका लोकशाही राष्ट्राचे निर्माण केले त्यांचे हे खऱ्या अर्थाने प्रतिक म्हटले पाहिजे. ज्या लोकांचा मानवतेवर आणि नागरी मूल्यांवर विश्वास आहे अशा लोकांनी एकत्र येऊन सर्व दुष्ट शक्तीचा पराभव करायला हवा. ही शिकवण याद वासेम आपल्याला देतात. सध्याच्या काळात जगाला भेडसावत असलेले दहशतवाद, कट्टरतावाद आणि हिंसा अशा दृष्ट प्रवृत्तीपासून जगाचे संरक्षण करण्यासाठी आपण एकत्र येण्याची गरज आहे. मित्रांनो, अनेक शतकापूर्वी जेव्हा पहिल्यांदा ज्यू नागरिकांनी भारताच्या आग्नेय किनाऱ्यावर पाऊल ठेवले तेव्हापासूनच भारतासोबत त्यांचे नाते जोडले गेले. तेव्हापासून ज्यू नागरिकांनी भारतात आपल्याला परंपरा जोपासत समृध्दी आणि भरभराट मिळवली. भारतात अलौकीक कामगिरी बजावणारे ज्यू नागरिक जसे लेफ्टनंट जनरल जे.एफ.आर. जेकब, व्हाईस ॲडमिरल बेंजामिन सॅमसन, वास्तूविशारद जोशुआ बेंजामिन, अभिनेत्री नादिरा, सुलोचना आणि प्रमिला अशा सर्व भारतीय सुपुत्र आणि सुपत्रीविषयी आम्हाला अभिमान आहे. भारताच्या इतिहासात ज्यू नागरिकांचे महत्वाचे योगदान असून त्यांनी भारतीय समाज रचेनला अधिक श्रीमंत केले आहे. माझ्या या इस्रायल भेटीत दोन्ही समुदायांमधला हा प्राचीन बंध अधिकच दृढ होणार आहे. तसेच उद्या इस्रायलमधील भारतीय समुदायाशी संवाद साधण्याची संधी मला मिळणार आहे याचा मला विशेष आनंद आहे. मित्रांनो, 25 वर्षांपासून भारत आणि इस्रायलमधल्या राजनैतिक संबंधांमध्ये वेगाने वाढ झाली आहे. आर्थिक विकासाचे सामाईक उद्दिष्ट, भक्कम तंत्रज्ञान आणि संशोधनविषयक बंध तसेच आपल्या समाजाची सुरक्षितता या महत्वाच्या मुद्दयावर दोन्ही देशांमधली एकत्रित भूमिका निश्चित होते. आगामी काही दशकात आमच्या दोन्ही राष्ट्रांच्या आर्थिक नात्यांमध्ये आमूलाग्र बदल घडवणारे संबंध आम्हाला प्रस्थापित करायचे आहेत. भारत ही जगातली सर्वाधिक वेगाने विकसित होणारी अर्थव्यवस्था आहे. आमच्या विकासाचे उद्दिष्ट गाठण्यासाठी तंत्रज्ञानाचा आणि संशोधनाचा वापर करण्यावर दिलेला भर यामुळे आमचे शैक्षणिक, विज्ञान आणि संशोधन तसेच व्यापारी संबंध विस्तारण्यासाठी दोन्ही देशांना वाव मिळतो. दोन्ही देशांमध्ये शांतता, स्थैर्य आणि समृध्दीला निर्माण झालेला धोका टाळण्यासाठी सुरक्षाविषयक भागिदारी वाढविण्याचाही आमचा मानस आहे. ही सर्व उद्दिष्टे साध्य करण्यासाठी मी पंतप्रधान नेत्यनाहू यांच्या सोबत बसून एक स्पष्ट कृती आराखडा तयार करणार आहे. मी पुन्हा एकदा पंतप्रधान नेत्यनाहू आणि श्रीमती नेत्यनाहू यांचे या हार्दिक स्वागताबद्दल आभार मानतो. धन्यवाद.
झारखंडमधल्या कोळसा खाण अपघातात झालेल्या जीवितहानीबद्दल पंतप्रधानांनी व्यक्त केले दु:ख

झारखंडमधल्या कोळसा खाण अपघातात झालेल्या जीवितहानीबद्दल पंतप्रधान नरेंद्र मोदी यांनी दु:ख व्यक्त केले आहे. “झारखंडमधल्या खाणीत झालेल्या जीवितहानीबद्दल दु:ख वाटते. खाणीत अडकलेल्यांच्या सुटकेसाठी प्रार्थना करत आहे. परिस्थितीबद्दल मुख्यमंत्री रघुबर दास यांच्याशी बोललो. परिस्थिती बदलावी यासाठी झारखंड सरकार आणि केंद्रीय मंत्री पियुष गोयल काम करत आहे. मदत आणि बचाव कार्यासाठी एनडी आर एफ एचक्यू काम करत आहेत” असे पंतप्रधानांनी म्हटले आहे.